Here is a page extracted from Wikipedia that may contain CSS, HTML, and a lot of unformatted text.

Title: هاجر سعد الدين
Content: الدكتورة هاجر سعد الدين اعلامية مصرية .

نشأتها 
اتولدت هاجر سعد الدين فى مدينة شبين الكوم فى محافظة المنوفيه فى مصر ، وخدت شهادة الليسانس فى الدراسات الاسلامية والعربية من كلية البنات جامعة الازهر سنة 1967 ، وبعد كده خدت شهادة الماجستير فى الفقه بتقدير عام ممتاز من نفس الكلية سنة 1978 وكان موضوع الرسالة هو (فقه عمر بن الخطاب) ، وكمان خدت شهادة الدكتوراه فى الفقه سنة 1990 بتقدير عام ممتاز مع مرتبة الشرف الاولى وكان موضوع الرسالة هو (حقوق الزوجة المادية والأدبية الناشئة عن عقد الزواج) .

ابتدت هاجر سعد الدين شغلها فى مجال الاعلام يوم 15 ابريل 1968 ، وفى سنة 1977 بدأت فى تقديم البرامج ، وفى سنة 1987 اتولت ادارة البرامج الدينية بشبكة البرنامج العام ، وفى سنة 1995 اتولت منصب المدير العام لبرامج العيلة والمجتمع الاسلامى بشبكة القرآن الكريم .
وفى يوم 4 سبتمبر 1996 اترقت لمنصب نائب رئيس شبكة القرآن الكريم ، ثم اترقت لمنصب رئيس شبكة القرآن الكريم من يوم 7 سبتمبر 1998 لغاية يوم 9 نوفمبر 2006 .

البرامج اللى قدمتها

فى شبكة البرنامج العام 
 رأى الدين
 دنيا ودين
 سبحان الله
 حديث الصباح
 فيض من نور
 القرآن علمنى
 حديث السهرة

فى شبكة القرآن الكريم 
 موسوعة الفقه الاسلامى
 فقه المرأة
 فقه المرأة فى رمضان
 مسلمات حول الرسول
 فى ملكوت الله
 بيت المقدس فى موكب الزمان
 المدينة المنورة فى موكب الزمان
 الكعبة المشرفة فى موكب الزمان
 إلى بيت الله العتيق
 أعلام خفاقة فى سماء الفقه الاسلامى
 بغداد تاريخ وحضارة

شهادات تقدير وتكريم 
فازت الدكتورة هاجر سعد الدين بجايزة الأمم المتحده (رسول السلام) سنة 1996 تقديرا للدور اللى قامت بيه فى تعلية شأن المرأة المصرية وتنمية ثقافتها ، وكمان حصلت على دروع من محافظة المنوفيه و محافظة المنيا و اذاعة لبنان تقديرا لعطائها فى مجال الاعلام والدعوه الاسلامية ، ده غير شهادات تقدير تانية اخدتها من جريدة عقيدتى و المصرف الاسلامى الدولى و المجلس الشعبى المحلى لمصر الجديده .

الانشطه الثقافيه والعلميه 
اتولت الدكتورة هاجر سعد الدين مناصب شرفية كتيرة ، وهى :
 رئيس اللجنة الموحدة لاختبار القراء والمبتهلين باتحاد الاذاعة والتلفزيون من سنة 2000 لغاية سنة 2006 .
 عضو المجلس العالمى للدعوة والاغاثة (اللجنة العالمية للمرأة والطفل)
 عضو المجالس القومية المتخصصة شعبة الاعلام
 عضو المجالس القومية المتخصصة شعبة التعليم الازهرى لغاية سنة 2006
 عضو لجنة البرامج الدينية المنبثقة من اتحاد الاذاعة والتلفزيون لغاية سنة 2007
 عضو لجنة الاعلام الدينى بالمجلس الاعلى للشئون الاسلامية لغاية سنة 2008
 عضو المجمع المصرى للثقافة العلمية

خريجين جامعة الأزهر
مذيعات مصريات
اعلاميات مصريات
نسويين مصريين
منايفه
ناس من شبين الكوم